Шортанды ауданы

Бектау орта мектебінің

Тарих пәнінің мұғалімі

Шайдолда Нургул

 **Елбасы сенімі - ел сенімі**

 Талай жыл, талай ғасырлар бойы елімізге азаттық аңсаған ата- бабаларымыздың арманы орындалып тәуелсіз ел болғанымызға да 27 жылдың жүзі болды.

Азаттықтың ақ таңы атып, шуақты күн алтын нұрын төккелі еліміз дамып, келешегіміз кемелденіп, сеніміміз нығая түсті.

Болашаққа деген үмітіміз қанат жайып, үш тұғырлы тіл үйреніп, әлемдегі алпауыт елдермен терезесі тең ел болып, сол елдің арқа сүйер перзенті болу,біз үшін үлкен мәртебе.

 Тәуелсіздік алғалы бері еліміздің алғашқы президенті Нұрсұлтан Әбішұлы Назарбаевтың салихалы саясатын қолдап, оны іс жүзінде нәтижеге жеткізу, сіз бен біздің және де жас ұрпақтың адал да азаматтық борышы.

«Елбасы сенімі- ел сенімі» дегендей еліміз, қарапайым қазақ елі өзінің ел басына сеніп, оның қолына ел тізгінін тапсырғаннан бері, үмітіміз ақталып, сеніміміз нығая түсті.

Қазіргі кезде еліміздің дамып, тыныштық пен бейбітшіліктің әлемдік ордасына айналып, алпауыт елдерге үлгі көрсетіп келе жатқаны да көреген саясаткер елбасының арқасы екені бәрімізге аян.

Атымыз қазақ « екі ----бір басшы» дегендей, аяғын тәй-тәй басқан жаңа мемлекетке басшылық жасап, оны өркениетті елдер қатарына қосу, әрине айтуға оңай жұмыс емес.

Не десекте, ел сенімі, ата-баба аманатын арқалаған елбасымыз әр жолдауында елдің дамуы мен халықтың әл- аухатының артуын, білім мен денсаулық, бизнес пен экономика тағы басқа салалардың алға қарыштап басып, өркениетті елдердің қатарынан көрінуге атсалысады, елін сүйген көреген елбасының ғана қолынан келері сөзсіз.

 «Жеті елдің тілін біл, жеті түрлі білім біл»- демекші ғылым мен техниканың қарыштап дамып жатқан инновациялық технологиялар заманында елбасы сенімін ақтап, үш тұғырлы тілді үйреніп, шетелдік өркениеттен қалмай оқу, білім алу бүгінгі жас ұрпақтың алдына елбасының қойған үлкен мақсаттарының бірі. Өз елінің әр бір ұланы туған елінің тәуелсіз Қазақстанның патриоты болуы тиіс.

 Ел болу, тәуелсіздікті сақтау, өркендеу, даму әлемге танылу т.б сол сияқты үлкенде асқақ сенімдерді елбасыға тапсырып, оның салған сара жолымен келе жатқан еліміз де елбасы сенімін әрдайым жадында тоқып үнемі қолдау көрсетіп, әр жолдауымен стратегиялық бағдарламаларын терең түсініп, еліміздің дамуына, әлемдік аренаға шығуына халқымыз демеу беріп, атқарылған істеріне баға беріп, келешек жоспарларына үн қосып отыруы керек. Елбасымыз ел сенімін ақтап жатқан кезінде халқымыздың оған деген сенімі мен үміті, жарқын болашақ өмірге деген көзқарасы да ерекшеленіп, елбасын қадір тұтатын білімді ұрпақ пен саналы азаматтар көптеп шығып жатыр.

 «Ел боламын десең, бесігіңді түзе» дейді М. Әуезов атамыз. Ендеше ел болу жолында елбасымыз аянбай еңбек етіп жүрсе, жас ұрпақ бойына рухани құндылықтарды сіңірген әрбір ата-ана елін сүйетін азамат тәрбиелеп өсіруге тырысып бағуда. Еліміздің болашағы жарқын, тұғыры берік болуы үшін еңбекқор елбасымен, елбасшысының сенімін ақтайтын арлы азаматтарымыз көп болып, еліміздің мәңгәләк елге айналуы, халқымыздың бейбіт те берекелі ел болуы сіз бен біздің яғни болашақ ұрпқтардың екені сөзсіз. Елбасымыз аман, халқымыз дәулетті болсын! Әрбір ұрпақтыңболашаққа деген сенімі берік, мақсаттары айқын,көңілдері жарқын болғай.

 Елбасына сенім артқан елдің де, елге сенім білдірген елбасының да сенімдері ақталып еліміз бейбітшілік пен байлықтың ордасына айналсын!

ә